title: "Nii Pelworemer Dampskepfaarts-GmbH"
text: "Di Nii Pelworemer Dampskepfaarts-GmbH (N.P.D.G.) es en Reederii \u00fcp dit nur\u0111friisk Ail\u00f6n' Pelworem.\nJ\u00fc faart fuaral me en F\u00f6riskep twesken Nuur\u0111str\u00f6n en Pelworem, man j\u00fc bert uk \u00dctfaarten me en Pasajiirskep \u00f6n.\n\nHistoorii \n1872 waar di Pelworemer Dampfskeepenreederii, bigent. Fan des waar di N.P.D.G. \u00f6n't di 16. Mai 1902 \u00fcs T\u00f6hopsl\u00fct fan Pelwormer B\u00f6\u00f6ren \u00f6n di Gang braacht.\n2012 her di Selskep 108 Mef\u00f6ligsters, fuaral Liren fan Pelworem.\n\nBruarwening \nDi N.P.D.G. heer trii Skeepen. \n Di Pellworm I, es en F\u00f6ri, wat 48 Meeters l\u00fcng en 15 Meeters breer es. J\u00fc faart hent\u00f6 Strucklahnungsh\u00f6rn \u00fcp Nuur\u0111str\u00f6n'.\n Di Nordfriesland es en Pasajiirskep fan 1988, wat fuar \u00dctfaarten br\u00fckt uur, sa \u00fcs hent\u00f6 di Haligen Gr\u00f6\u00f6di, Nuur\u0111str\u00f6ns Moor, S\u00fcdfal en Ual L\u00f6n.  \nDi Nordfriesland es 24 Meeters l\u00fcng en 6 Meeters breer. Fuar Faarten bi di Heef es j\u00fc aur di Maaten gur, aurdat j\u00fc bluat 1,21 Meeter diip giar.\n \u00dcs Reservi waar \u00f6n di Januwaari 2012 di Insel Amrum koopet. Wan j\u00fc ek br\u00fckt uur, liit j\u00fc t\u00f6hop me di \"Nordfriesland\" iin \u00f6n di Haawen fan Tammensiel.\n\nDi N.P.D.G. heer uk di Busforkiir \u00fcp Pelworem \u00f6n di Gang.\n\nLuki uk jir \n Hilligenlei I\n Di N.P.D.G. \u00f6n't Nat\n\nFutnooten \n\nForkiir\nSeefaart\nF\u00f6riskeepen NF\nPelwerem"